

**เรียน บรรณาธิการข่าวหน้า 1/การเมือง / สังคม / เศรษฐกิจ**

**เรื่อง ผลสำรวจความคิดเห็นประชาชนทั่วประเทศ(รวม 4 หน้า)**

 **ผลสำรวจเรื่อง “การปฏิรูปตำรวจ กับ 3 โจทย์ใหญ่ที่ต้องหาคำตอบ”**

**ประชาชนร้อยละ 87.5 คาดหวังจากการปฏิรูปตำรวจครั้งนี้ว่า จะเห็นการทำงานของตำรวจที่เป็นธรรมกับประชาชนมากที่สุด**

**โดยร้อยละ 26.5 อยากให้ตำรวจขึ้นตรงกับนายกรัฐมนตรีขณะที่ร้อยละ 59.0 เห็นควรแยกอำนาจการสอบสวนจากตำรวจ และร้อยละ 59.1 เห็นควรพิจารณาจากระดับอาวุโสร่วมกับผลงาน ในการโยกย้ายตำแหน่ง**

**ทั้งนี้ร้อยละ 42.3 มั่นใจว่า 9 เดือนจากนี้ไป จะได้เห็นผลการปฏิรูปตำรวจอย่างเป็นรูปธรรม**

กรุงเทพโพลล์โดยศูนย์วิจัยมหาวิทยาลัยกรุงเทพ ได้สำรวจความคิดเห็นประชาชน เรื่อง “การปฏิรูปตำรวจกับ 3 โจทย์ใหญ่ที่ต้องหาคำตอบ”โดยเก็บข้อมูลกับประชาชนจากทุกภูมิภาคทั่วประเทศจำนวน 1,084 คน พบว่า

เรื่องที่คาดหวังจากการปฏิรูปตำรวจในครั้งนี้ประชาชนส่วนใหญ่ร้อยละ 87.5 ระบุว่า อยากเห็นการทำงานของตำรวจเป็นธรรมกับประชาชน (ไม่รีดไถ/ไม่รับส่วย/ไม่ตั้งด่านลอย/ไม่เพิกเฉยฯลฯ) รองลงมา ร้อยละ41.8 อยากเห็นการสอบเข้ารับราชการตำรวจอย่างโปร่งใส และร้อยละ 35.8 อยากเห็นการโยกย้ายตำแหน่งที่เป็นธรรม

เมื่อถามถึง 3 ประเด็น ที่ พล.อ.ประยุทธ์จันทร์โอชานายกรัฐมนตรีได้มอบให้คณะกรรมการปฏิรูปประเทศด้านกระบวนการยุติธรรม (ตำรวจ) ประชาชนมีความเห็นดังนี้

ประเด็นที่1 “ด้านโครงสร้างองค์กร”ประชาชนร้อยละ 26.5 ระบุว่าให้ขึ้นตรงกับนายกรัฐมนตรี (เหมือนในปัจจุบัน)รองลงมา ร้อยละ 24.4 ระบุว่า ให้กลับไปสังกัดกระทรวงมหาดไทย และ ร้อยละ 22.6 ระบุว่า เห็นควรย้ายไปสังกัดกระทรวงยุติธรรม

ประเด็นที่ 2 “ด้านกระบวนการยุติธรรม” ประชาชนส่วนใหญ่ร้อยละ 59.0 ระบุว่า ควรแยกอำนาจการสอบสวนให้เป็นหน้าที่ของหน่วยงานอื่นเหมือนในต่างประเทศขณะที่ร้อยละ 28.3 ระบุว่า ควรคงไว้เป็นหน้าที่ของตำรวจเหมือนเดิมที่เหลือร้อยละ 12.7 ระบุว่าไม่แน่ใจ

ประเด็นที่ 3 “ด้านการบริหารบุคลากร” ประชาชนส่วนใหญ่ร้อยละ 59.1 ระบุว่าการแต่งตั้งโยกย้ายตำรวจควรพิจารณาจาก ระดับอาวุโสร่วมกับผลงาน รองลงมาร้อยละ 39.0 ระบุว่า ควรพิจารณาจากผลงานและความดีความชอบ มีเพียงร้อยละ 1.9 เท่านั้นที่ระบุว่า ควรพิจาณาจากระดับอาวุโส

ส่วนการปฏิรูปตำรวจจะเห็นผลเป็นรูปธรรมได้ตามสูตร2-3-4 หรือ9 เดือนตามที่นายกรัฐมนตรีวางกรอบไว้หรือไม่ นั้น ประชาชนร้อยละ 42.3 คิดว่าได้ ขณะที่ ร้อยละ 37.7 คิดว่าไม่ได้ และร้อยละ 20.0 ระบุว่าไม่แน่ใจ

โดยมีรายละเอียดตามประเด็นข้อคำถาม ดังต่อไปนี้

**1. เรื่องที่คาดหวังจากการปฏิรูปตำรวจในครั้งนี้**

|  |  |  |
| --- | --- | --- |
| **การทำงานของตำรวจเป็นธรรมกับประชาชน****(ไม่รีดไถ/ไม่รับส่วย/ไม่ตั้งด่านลอย/ไม่เพิกเฉยฯลฯ)** | **ร้อยละ** | **87.5** |
| การสอบเข้ารับราชการตำรวจอย่างโปร่งใส | ร้อยละ | 41.8 |
| การโยกย้ายตำแหน่งที่เป็นธรรม | ร้อยละ | 35.8 |
| มีการปรับโครงสร้างการทำงานของตำรวจ | ร้อยละ | 32.9 |

**2.ประเด็นด้านโครงสร้างองค์กร : สำนักงานตำรวจแห่งชาติควรสังกัด/ขึ้นตรงกับหน่วยงานใด**

|  |  |  |
| --- | --- | --- |
| **ขึ้นตรงกับนายกรัฐมนตรี (เหมือนในปัจจุบัน)** | **ร้อยละ** | **26.5** |
| กลับไปสังกัดกระทรวงมหาดไทย  | ร้อยละ | 24.4 |
| ย้ายไปสังกัดกระทรวงยุติธรรม  | ร้อยละ | 22.6 |
| ตั้งเป็นกระทรวงใหม่ | ร้อยละ | 15.4 |
| ขึ้นตรงกับผู้ว่าราชการจังหวัด | ร้อยละ | 9.9 |
| อื่นๆ อาทิ องค์การอิสระ เป็นต้น | ร้อยละ | 1.2 |

**3.ประเด็นด้านกระบวนการยุติธรรม : “อำนาจการสอบสวน”ในคดีต่างๆควรคงไว้เป็นหน้าที่ของตำรวจหรือควร**

**แยกให้เป็นหน้าที่ของหน่วยงานอื่น เหมือนในต่างประเทศเช่น FBI CSI**

|  |  |  |
| --- | --- | --- |
| **ควรแยกให้เป็นหน้าที่ของหน่วยงานอื่น เหมือนในต่างประเทศเช่น FBI CSI** | **ร้อยละ** | **59.0** |
| ควรคงไว้เป็นหน้าที่ของตำรวจเหมือนเดิม | ร้อยละ | 28.3 |
| ไม่แน่ใจ | ร้อยละ  | 12.7 |

**4.ประเด็นด้านการบริหารบุคลากร : การแต่งตั้งโยกย้ายตำรวจควรพิจารณาจากอะไรมากที่สุด**

|  |  |  |
| --- | --- | --- |
| **ระดับอาวุโสร่วมกับผลงาน** | **ร้อยละ** | **59.1** |
| ผลงานและความดีความชอบ | ร้อยละ | 39.0 |
| ระดับอาวุโส | ร้อยละ | 1.9 |

**5.การปฏิรูปตำรวจจะเห็นผลเป็นรูปธรรมได้ตามสูตร2-3-4 หรือ9 เดือนตามที่นายกรัฐมนตรีวางกรอบไว้หรือไม่**

|  |  |  |
| --- | --- | --- |
| **คิดว่าได้** | **ร้อยละ** | **42.3** |
| คิดว่าไม่ได้ | ร้อยละ | 37.7 |
| ไม่แน่ใจ | ร้อยละ | 20.0 |

**รายละเอียดการสำรวจ**

วัตถุประสงค์การสำรวจ

เพื่อสอบถามความคิดเห็นของประชาชน เกี่ยวกับการปฏิรูปสำนักงานตำรวจแห่งชาติ ใน 3 ประเด็นหลักๆ ที่ให้คณะกรรมการปฏิรูปตำรวจหาคำตอบ ตลอดจนความคาดหวังที่อยากเห็นจากการปฏิรูปตำรวจในครั้งนี้ เพื่อสะท้อนมุมมองความคิดเห็นของประชาชนให้สังคมและผู้ที่เกี่ยวข้องได้รับทราบ

ประชากรที่สนใจศึกษา

 การสำรวจใช้การสุ่มตัวอย่างจากประชาชนทุกภูมิภาคทั่วประเทศ ที่มีอายุ 18 ปี ขึ้นไป โดยการสุ่มสัมภาษณ์ทางโทรศัพท์จากฐานข้อมูลของกรุงเทพโพลล์ ด้วยวิธีการสุ่มตัวอย่างแบบง่าย (Simple Random Sampling)แล้วใช้วิธีการถ่วงน้ำหนักด้วยข้อมูลประชากรศาสตร์จากฐานข้อมูลทะเบียนราษฎร์ของกรมการปกครอง กระทรวงมหาดไทย

 **ความคลาดเคลื่อน (Margin of Error)**

 การประมาณการขนาดตัวอย่างมีขอบเขตของความคลาดเคลื่อน ±4% ที่ระดับความเชื่อมั่น 95%

**วิธีการรวบรวมข้อมูล**

ใช้การสัมภาษณ์ทางโทรศัพท์ (Enumeration by telephone) โดยเครื่องมือที่ใช้ในการเก็บข้อมูลเป็นแบบสอบถามที่มีโครงสร้างแน่นอน ประกอบด้วยข้อคำถามแบบเลือกตอบ (Check List Nominal) และได้นำแบบสอบถามทุกชุดมาตรวจสอบความถูกต้องสมบูรณ์ก่อนบันทึกข้อมูลและประมวลผล

**ระยะเวลาในการเก็บข้อมูล**: 13-14 กรกฎาคม 2560

**วันที่เผยแพร่ผลสำรวจ**: 15 กรกฎาคม 2560

**ข้อมูลของกลุ่มตัวอย่าง**

|  |  |  |
| --- | --- | --- |
|  | **จำนวน** | **ร้อยละ** |
| **เพศ**  |  |  |
|  ชาย | 544 | 50.2 |
|  หญิง | 540 | 49.8 |
| **รวม** | **1,084** | **100.0** |
| **อายุ** |  |  |
|  18 ปี - 30 ปี | 129 | 11.9 |
|  31 ปี - 40 ปี | 215 | 19.8 |
|  41 ปี - 50 ปี | 276 | 25.5 |
|  51 ปี - 60 ปี | 299 | 27.6 |
|  61 ปี ขึ้นไป | 165 | 15.2 |
| **รวม** | **1,084** | **100.0** |
| **การศึกษา** |  |  |
|  ต่ำกว่าปริญญาตรี | 672 | 62.0 |
|  ปริญญาตรี | 313 | 28.9 |
|  สูงกว่าปริญญาตรี | 99 | 9.1 |
|  **รวม** | **1,084** | **100.0** |
| **อาชีพ** |  |  |
|  ลูกจ้างรัฐบาล | 158 | 14.6 |
|  ลูกจ้างเอกชน  | 226 | 20.8 |
|  ค้าขาย/ ทำงานส่วนตัว/เกษตรกร | 451 | 41.6 |
|  เจ้าของกิจการ/ นายจ้าง  | 30 | 2.8 |
|  ทำงานให้ครอบครัว | 2 | 0.2 |
|  พ่อบ้าน/ แม่บ้าน/ เกษียณอายุ | 168 | 15.5 |
|  นักเรียน/ นักศึกษา  | 23 | 2.1 |
|  ว่างงาน/ รวมกลุ่ม | 26 | 2.4 |
| **รวม** | **1,084** | **100.0** |

ศูนย์วิจัยมหาวิทยาลัยกรุงเทพ (กรุงเทพโพลล์) โทร. 02-350-3500 ต่อ 1770, 1776

E-mail: bangkokpoll@bu.ac.th Website: <http://bangkokpoll.bu.ac.th>

Twitter : <http://twitter.com/bangkok_poll> Facebook : https://facebook.com/bangkokpoll